**บทที่ 4**

**ผลการวิเคราะห์ข้อมูล**

 การวิจัย เรื่อง แนวทางการจัดการศึกษาภาษาจีนที่มีประสิทธิผลในสถานศึกษาสังกัดสำนักงานเขตพื้นที่การศึกษามัธยมศึกษา เขต 26 ได้แบ่งขั้นตอนของการวิจัยออกเป็น 2 ระยะ คือ 1 ศึกษาสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษาเขต 26 ระยะที่ 2 ศึกษาข้อเสนอแนะแนวทางในการจัดการศึกษาภาษาจีนที่มีประสิทธิผล ในสถานศึกษาสังกัดสำนักงานเขตพื้นที่การศึกษามัธยมศึกษา เขต 26 ผู้วิจัยขอรายงานผลการวิจัยเป็นลำดับดังนี้

**4.1 ผลการศึกษาสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษาเขต 26**

 **ตอนที่ 1** ผลการวิเคราะห์ข้อมูลทั่วไปของผู้ตอบแบบสอบถาม โดยการจำแนกตามตำแหน่ง คือ ผู้บริหารสถานศึกษา และครู โดยหาค่าร้อยละ ได้ผลการวิเคราะห์ดังนี้

**ตารางที่ 4.1**

*จำนวนและร้อยละข้อมูลทั่วไปของผู้บริหารสถานศึกษาและครู*

|  |  |  |
| --- | --- | --- |
| ตำแหน่ง | จำนวน(คน) | ร้อยละ |
| ผู้บริหารสถานศึกษา | 51 | 63.75 |
| ครู | 29 | 36.25 |
| รวม | 80 | 100.00 |

 จากตารางที่ 4.1 พบว่า กลุ่มเป้าหมายส่วนใหญ่เป็นผู้บริหารสถานศึกษา จำนวน 51 คน คิดเป็นร้อยละ 63.75 และเป็นครู จำนวน 29 คน คิดเป็นร้อยละ 36.25

 **ตอนที่ 2** ผลการศึกษาสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 โดยหาค่าเฉลี่ย และส่วนเบี่ยงเบนมาตรฐาน โดยรวมและรายข้อ ผลการวิเคราะห์ตามตาราง ดังนี้

**ตารางที่ 4.2**

*ระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 โดยรวมและเป็นรายด้าน*

|  |  |  |  |
| --- | --- | --- | --- |
| การจัดการศึกษาภาษาจีนในสถานศึกษา | µ | **σ** | ระดับความคิดเห็น |
| 1. ด้านหลักสูตร | 4.25 | .28 | มาก |
| 2. ด้านการจัดกิจกรรมการเรียนการสอน | 4.36 | .44 | มาก |
| 3. ด้านการวัดและประเมินผล | 4.55 | .41 | มาก |
| โดยรวม | 4.39 | .29 | มาก |

 จากตารางที่ 4.2 พบว่า ผู้บริหารสถานศึกษาและครู สังกัดสำนักงานเขตพื้นที่การศึกษามัธยมศึกษา เขต 26 เห็นว่าสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษาเขต 26 โดยรวมอยู่ในระดับมาก ($μ$=4.39) เมื่อจำแนกเป็นรายด้านพบว่า ทั้งสามด้านนั้นอยู่ในระดับมาก ได้แก่ ด้านหลักสูตร ( $μ$=4.25) ด้านการจัดกิจกรรมการเรียนการสอน ($μ$= 4.36) และด้านการวัดและประเมินผล ($μ$=4.55)

**ตารางที่ 4.3**

*ระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ด้านหลักสูตร*

|  |  |  |  |
| --- | --- | --- | --- |
| การจัดการศึกษาภาษาจีนในสถานศึกษาด้านหลักสูตร | µ | **σ** | ระดับความคิดเห็น |
| 1. ครูและผู้บริหารมีความรู้ ความเข้าใจหลักสูตรภาษาจีน | 4.31 | .46 | มาก |
| 2. หลักสูตรที่เหมาะสมกับเนื้อหาและจุดมุ่งหมาย | 4.55 | .50 | มาก |
| 3. หลักสูตรมีความทันสมัยและสอดคล้องกับปัญหาความต้องการของสถานศึกษาและชุมชน | 4.31 | .46 | มาก |
| 4. จัดทำสาระการเรียนรู้วิชาภาษาจีนโดยใช้ สาระและมาตรฐานการเรียนรู้ภาษาต่างประเทศครอบคลุม ทั้งทักษะการฟัง การพูด การอ่าน และการเขียน | 4.40 | .51 | มาก |
| 5. มีการนิเทศติดตามผลการใช้หลักสูตรวิชาภาษาจีนอย่างต่อเนื่อง | 4.13 | .56 | มาก |
| 6. ท้องถิ่นมีส่วนร่วมในการปรับปรุงหลักสูตร | 3.64 | .64 | มาก |
| 7. ส่งเสริมให้ครูได้รับการพัฒนาอบรมในด้านหลักสูตรภาษาจีน | 4.41 | .52 | มาก |
| รวม | 4.25 | .28 | มาก |

 จากตารางที่ 4.3 พบว่า ผู้บริหารสถานศึกษาและครู เห็นว่าสภาพการจัดการศึกษาภาษาจีนในสถานศึกษา ด้านหลักสูตร โดยรวมอยู่ในระดับมาก( $μ$ = 4.25) เมื่อจำแนกเป็นรายข้อพบว่า อยู่ในระดับมากทุกข้อ โดยมีค่าเฉลี่ยมากที่สุด 3 ลำดับแรก ได้แก่ หลักสูตรที่เหมาะสมกับเนื้อหาและจุดมุ่งหมาย ($μ$ = 4.55) รองลงมา คือ ส่งเสริมให้ครูได้รับการพัฒนาอบรมในด้านหลักสูตรภาษาจีน ($μ $= 4.41) และ จัดทำสาระการเรียนรู้วิชาภาษาจีนโดยใช้ สาระและมาตรฐานการเรียนรู้ภาษาต่างประเทศครอบคลุม ทั้งทักษะการฟัง การพูด การอ่าน และการเขียน ($μ$ = 4.40) ตามลำดับ

**ตารางที่ 4.4**

*ระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ด้านการจัดกิจกรรมการเรียนการสอน*

|  |  |  |  |
| --- | --- | --- | --- |
| การจัดการศึกษาภาษาจีนในสถานศึกษาด้านการจัดกิจกรรมการเรียนการสอน | µ | **σ** | ระดับความคิดเห็น |
| 1. จัดทำแผนการจัดการเรียนรู้ตรงตามโครงสร้างหลักสูตร | 4.40 | .49 | มาก |
| 2. จัดกิจกรรมการเรียนการสอนที่สอดคล้องตามหน่วยการเรียนรู้และแผนการจัดการเรียนรู้ | 4.55 | .50 | มาก |
| 3. มีการนำรูปแบบวิธีการสอนที่หลากหลายมาประยุกต์กับสภาพผู้เรียนอย่างเหมาะสม | 4.48 | .50 | มาก |
| 4. จัดกิจกรรมการเรียนการสอนโดยบูรณาการกับรายวิชาอื่นๆอย่างเหมาะสม | 4.50 | .57 | มาก |
| 5. สถานศึกษาสนับสนุนการจัดทำนวัตกรรม และเทคโนโลยีเพื่อพัฒนาการเรียนการสอน | 4.05 | .76 | มาก |
| 6. จัดหาวัสดุ ครุภัณฑ์ ให้เพียงพอต่อการจัดการเรียนการสอน | 3.94 | .99 | มาก |
| 7. นักเรียนฝึกสื่อสารภาษาจีนได้ครอบคลุมทั้งทักษะการฟัง การพูด การอ่าน การเขียน | 4.35 | .67 | มาก |
| 8. ครูมีทักษะในการจัดกิจกรรมการเรียนการสอน | 4.53 | .50 | มาก |
| 9. ส่งเสริมให้ครูเข้าร่วมการพัฒนาการจัดการเรียนการสอน | 4.53 | .52 | มาก |
| รวม | 4.36 | .44 | มาก |

จากตารางที่ 4.4 ผู้บริหารสถานศึกษาและครู เห็นว่าสภาพการจัดการศึกษาภาษาจีนในสถานศึกษา ด้านการจัดกิจกรรมการเรียนการสอน โดยรวมอยู่ในระดับมาก( $μ$ = 4.25) เมื่อจำแนกเป็นรายข้อพบว่า อยู่ในระดับมากทุกข้อ โดยมีค่าเฉลี่ยมากที่สุด 3 ลำดับแรก ได้แก่ จัดกิจกรรมการเรียนการสอนที่สอดคล้องตามหน่วยการเรียนรู้และแผนการจัดการเรียนรู้ ($μ$ = 4.55) รองลงมา คือ ครูมีทักษะในการจัดกิจกรรมการเรียนการสอน ($μ $= 4.53) และ ส่งเสริมให้ครูเข้าร่วมการพัฒนาการจัดการเรียนการสอน($μ$ = 4.53) ตามลำดับ

**ตารางที่ 4.5**

*ระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ด้านการวัดและประเมินผล*

|  |  |  |  |
| --- | --- | --- | --- |
| การจัดการศึกษาภาษาจีนในสถานศึกษาด้านการจัดกิจกรรมการเรียนการสอน | µ | **σ** | ระดับความคิดเห็น |
| 1. ครูมีความรู้ความเข้าใจในการวิเคราะห์คุณภาพเครื่องมือที่ใช้ในการวัดและประเมินผล | 4.61 | .49 | มาก |
| 2. ครูมีทักษะในการวิเคราะห์คุณภาพเครื่องมือที่ใช้ในการวัดและประเมินผล | 4.55 | .50 | มาก |
| 3. มีการประเมินทักษะ ได้ครอบคลุมทั้งทักษะการฟัง การพูด การอ่าน และการเขียน | 4.59 | .49 | มาก |
| 4. มีการจัดกระบวนการวัดผลและประเมินผลตามสภาพจริง | 4.54 | .50 | มาก |
| 5. มีวิธีวัดผลที่หลากหลาย และเหมาะสมกับพฤติกรรมที่ต้องการวัด | 4.55 | .50 | มาก |
| 6. วัดและประเมินผลได้ครอบคลุมเนื้อหาการเรียนรู้ | 4.50 | .50 | มาก |
| 7. นำผลการวัดและประเมินผลมาปรับปรุงในการจัดกระบวนการเรียนรู้ | 4.56 | .49 | มาก |
| รวม | 4.55 | .41 | มาก |

จากตารางที่ 4.5 ผู้บริหารสถานศึกษาและครู เห็นว่าสภาพการจัดการศึกษาภาษาจีนในสถานศึกษา ด้านการวัดและประเมินผล โดยรวมอยู่ในระดับมาก( $μ$ = 4.55) เมื่อจำแนกเป็นรายข้อพบว่า อยู่ในระดับมากทุกข้อ โดยมีค่าเฉลี่ยมากที่สุด 3 ลำดับแรก ได้แก่ ครูมีความรู้ความเข้าใจในการวิเคราะห์คุณภาพเครื่องมือที่ใช้ในการวัดและประเมินผล ($μ$ = 4.61) รองลงมา คือ มีการประเมินทักษะ ได้ครอบคลุมทั้งทักษะการฟัง การพูด การอ่าน และการเขียน ($μ $= 4.59) และ นำผลการวัดและประเมินผลมาปรับปรุงในการจัดกระบวนการเรียนรู้ ($μ$ = 4.56) ตามลำดับ

**ตารางที่ 4.6**

*ผลการเปรียบเทียบระดับความคิดเห็นต่อสภาพการจัดการศึกษาภาษาจีนในสถานศึกษาของผู้บริหารสถานศึกษาและครู ที่มีตำแหน่งต่างกัน*

|  |  |  |  |  |
| --- | --- | --- | --- | --- |
| การจัดการศึกษาภาษาจีนในสถานศึกษา | ผู้บริหารสถานศึกษา | ครู | t | sig |
| $$μ$$ | $$σ$$ | $$μ$$ | $$σ$$ |
| 1. ด้านหลักสูตร | 4.22 | .26 | 4.28 | .31 | .851 | .397 |
| 2. ด้านการจัดกิจกรรมการเรียนการสอน | 4.44 | .43 | 4.23 | .44 | 2.077 | .041 |
| 3. ด้านการวัดและประเมินผล | 4.65 | .40 | 4.38 | .41 | 2.875 | .005 |
| รวม | 4.44 | .27 | 4.30 | .30 | 2.114 | .038 |

\* มีนัยสำคัญทางสถิติที่ระดับ .05

 ผลการเปรียบเทียบระดับความคิดเห็นต่อสภาพการจัดการศึกษาภาษาจีนในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ของผู้บริหารสถานศึกษาและครู โดยรวมและเป็นรายด้าน 2 ด้าน พบว่า กลุ่มเป้าหมายทั้ง 2 กลุ่ม เห็นว่าการสภาพการจัดการศึกษาภาษาจีนในสถานศึกษาอยู่ในระดับที่แตกต่างกันอย่างมีนัยสำคัญทางสถิติที่ระดับ .05 ทั้งโดยรวมและรายด้าน ยกเว้น ด้านหลักสูตร ผู้บริหารสถานศึกษาและครู เห็นว่าการจัดการศึกษาภาษาจีนในสถานศึกษา ไม่แตกต่างกัน

 **ตอนที่ 3** ผลการศึกษาข้อเสนอแนะของผู้บริหารสถานศึกษาและครู เกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษาสังกัด สำนักงานเขตพื้นที่การศึกษามัธยมศึกษา เขต 26 ใน 3 ด้าน ผู้วิจัยทำการวิเคราะห์โดยการสรุปประเด็นแล้วนำเสนอเป็นความเรียง ผลปรากฏตามตารางที่ 4.7 ดังนี้

**ตารางที่ 4.7**

*ข้อเสนอแนะของผู้บริหารสถานศึกษาและครู เกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษา*

|  |  |
| --- | --- |
| ข้อเสนอแนะของผู้บริหารสถานศึกษาและครู | ความถี่ |
| ด้านหลักสูตร |  |
| 1. ควรมีการกำหนดขอบข่ายโครงสร้างให้ชัดเจน เหมาะสมกับจุดมุ่งหมายและเนื้อหา  | 31 |
| 2. ตอบสนองต่อความต้องการของท้องถิ่น และผู้เรียน | 20 |
| 3. ควรมีการพัฒนาอย่างต่อเนื่อง เพื่อให้มีคุณภาพ และทันสมัย | 18 |
| ด้านการจัดการเรียนการสอน |  |
| 1. ควรจัดให้มีกิจกรรมการเรียนการสอนที่หลากหลาย | 28 |
| 2. เน้นทักษะการฟัง พูด อ่าน และเขียนตามศักยภาพของผู้เรียน | 25 |
| 3. ควรมีการแลกเปลี่ยนเรียนรู้ระหว่างผู้สอน เกี่ยวกับประสบการณ์การจัดกิจกรรมการเรียนการสอน เพื่อนำมาปรับใช้ในชั้นเรียน | 15 |
| 4. ควรจัดหลักสูตรอบรมให้กับครูสอนเพื่อพัฒนาทักษะด้านการสอน | 14 |
| ด้านการวัดและประเมินผล |  |
| 1. ใช้วิธีการวัดผลที่หลากหลาย และครอบคลุมเนื้อหา | 31 |
| 2. มีการวัดผลประเมินผลตามสภาพจริง | 29 |
| 3. ให้ผู้เรียนเข้ามามีส่วนร่วมในการวัดและประเมินผลตนเอง | 10 |
| ด้านอื่นๆ |  |
| 1. จัดให้นักเรียนทุกคนเข้าร่วมการสอบวัดระดับความรู้ภาษาจีน  | 5 |

 จากตารางที่ 4.7 พบว่า ผู้บริหารสถานศึกษาและครู ให้ข้อเสนอแนะเกี่ยวกับแนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ดังนี้

1. ด้านหลักสูตร ควรมีการกำหนดขอบข่ายโครงสร้างให้ชัดเจน เหมาะสมกับจุดมุ่งหมายและเนื้อหา ตอบสนองต่อความต้องการของท้องถิ่น และผู้เรียน อีกทั้งหลักสูตรสถานศึกษาควรมีการพัฒนาอย่างต่อเนื่อง เพื่อให้มีคุณภาพ และทันสมัย ทันการเปลี่ยนแปลงของโลกปัจจุบัน
2. ด้านการจัดกิจกรรมการเรียนการสอน ควรจัดให้มีกิจกรรมการเรียนการสอนที่

หลากหลาย โดยเน้นทักษะการฟัง พูด อ่าน และเขียน ตามความสามารถหรือศักยภาพของผู้เรียน นอกจากนี้ควรมีการแลกเปลี่ยนเรียนรู้ระหว่างผู้สอน เกี่ยวกับประสบการณ์การจัดกิจกรรมการเรียนการสอนที่น่าสนใจ เพื่อนำมาปรับใช้ในชั้นเรียน และควรจัดหลักสูตรอบรมให้กับครูสอนเพื่อพัฒนาทักษะด้านการสอน

1. ด้านการวัดและประเมินผล ใช้วิธีการวัดผลที่หลากหลาย ครอบคลุมเนื้อหาและมีการวัดผลประเมินผลตามสภาพจริง อีกทั้งจัดให้ให้ผู้เรียนเข้ามามีส่วนร่วมในการวัดและประเมินผลตนเอง
2. ด้านอื่นๆ จัดให้นักเรียนทุกคนที่เรียนภาษาจีนเข้าร่วมการสอบวัดระดับความรู้

ภาษาจีนเพื่อหามาตรฐานการจัดการเรียนรู้

**4.2 ผลการศึกษาแนวทางการจัดการศึกษาภาษาจีนที่มีประสิทธิผลในสถานศึกษาสังกัดสำนักงานเขตพื้นที่การศึกษามัธยมศึกษา เขต 26**

จากการศึกษาแนวทางการจัดการศึกษาภาษาจีนที่มีประสิทธิผลในสถานศึกษาสังกัดสำนักงานเขตพื้นที่การศึกษามัธยมศึกษา เขต 26 ได้ทำการศึกษาข้อมูลเบื้องต้นจากผลการศึกษาในระยะที่ 1 ตอนที่ 2 ที่ได้จากแบบสอบถามโดยนำข้อคำภามที่มีค่าเฉลี่ยต่ำที่สุดของแต่ละด้านมาสร้างเป็นคำถามการสัมภาษณ์ผู้ทรงคุณวุฒิ และการถามคำถามทั้ง 3 ด้าน ในภาพรวมของการจัดการศึกษาภาษาจีนในสถานศึกษาที่เป็นศูนย์เครือข่ายการพัฒนาภาษาจีนเพื่อให้ได้แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ผู้วิจัยขอนำเสนอผลการสัมภาษณ์โดยคำพูดของผู้ทรงคุณวุฒิในแต่ละด้านโดยสังเขป ดังนี้

1. **ด้านหลักสูตร**

 **1.1 แนวทางการบริหารหลักสูตรภาษาจีนให้มีประสิทธิผล**

 จากการสัมภาษณ์ผู้ทรงคุณวุฒิ สามารถสรุปแนวทางการบริหารหลักสูตรภาษาจีนให้มีประสิทธิผล ด้านหลักสูตร ดังนี้

 1.1.1 ใช้หลักสูตรแกนกลางการจัดการศึกษาภาษาจีน กระทรวงศึกษาธิการเป็นแม่แบบ

 1.1.2 มีสถาบันหรือผู้มีความเชียวชาญด้านภาษาจีนให้คำแนะนำ

 1.1.3 จัดการศึกษาภาษาจีนให้มีความต่อเนื่อง

 การสัมภาษณ์บางส่วน ดังนี้

 “…ใช้หลักสูตรแกนกลางการจัดการศึกษาภาษาจีน กระทรวงศึกษาธิการ

เป็นหลัก และเทียบเคียงกับหลักสูตรของเจ้าของภาษา โดยมีครูชาวจีนเป็นผู้แนะนำ ...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “...มีแบบแผนในการดำเนินการ โดยให้นโยบายแก่ผ่ายวิชาการและครูผู้สอนภาษาจีนเป็นผู้ดำเนินการ ให้สอดคล้องตามหลักสูตรแกนกลางการจัดการศึกษาภาษาจีน กระทรวงศึกษาธิการ...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...มีหลักสูตรแกนกลางการจัดการศึกษาภาษาจีน กระทรวงศึกษาธิการ เป็นแนวทางในการจัดทำหลักสูตรสถานศึกษา โดยมีครูผู้สอนภาษาจีนทั้งชาวจีนและชาวไทยและผู้มีส่วนเกี่ยวข้องร่วมกันดำเนินการ โดยมีการจัดการศึกษาภาษาจีนต่อเนื่องระดับชั้น อนุบาลถึงประถมศึกษาปีที่ 6 และมีห้องเรียนภาษาจีน...”

 (ผู้ทรงคุณวุฒิคนที่ 3,สัมภาษณ์, 2 ตุลาคม 2561)

 “...อิงหลักสูตรแกนกลางการศึกษาภาษาจีน กระทรงศึกษาธิการ และศึกษาจากโรงเรียนอื่นที่มีการจัดการศึกษาภาษาจีนมาก่อน รวมทั้งมีสถาบันขงจื่อมหาวิทยาลัยขอนแก่นเป็นที่ปรึกษา โดยจัดให้มีการเรียนการสอนภาษาจีนให้ต่อเนื่องตั้งแต่ ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 รวมถึงห้องเรียนแผนภาษาจีน...”

 (ผู้ทรงคุณวุฒิคนที่ 4, สัมภาษณ์, 3 ตุลาคม 2561)

 “...อิงจากหลักสูตรแกนกลางการจัดการศึกษาภาษาจีน กระทรวงศึกษาธิการ มีสถาบันฮั่นปั้นเข้ามาช่วยดูแล และการไปศึกษาดูงานที่ประเทศจีนและนำมาประยุกต์ ปรับปรุงให้เข้ากับบริบทของโรงเรียน...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 “... ใช้หลักสูตรแกนกลางการจัดการศึกษาภาษาจีน กระทรวงศึกษาธิการเป็นหลัก และปรับให้เข้ากับบริบทของโรงเรียน โดยจัดให้มีการเรียนการสอนต่อเนื่องจากระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 และห้องเรียนแผนภาษาจีน...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “... จัดทำหลักสูตรโดยอิงจากหลักสูตรแกนกลางการจัดการศึกษาภาษาจีน กระทรวงศึกษาธิการ โดยมีครูเจ้าของภาษาเป็นผู้แนะนำ ปรับให้เข้ากับบริบทของโรงเรียน...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

 **1.2 แนวทางในการให้ชุมชน หรือท้องถิ่นเข้ามามีส่วนร่วมในการพัฒนาหลักสูตรภาษาจีน**

 จากการสัมภาษณ์ผู้ทรงคุณวุฒิ สามารถสรุปแนวทางในการให้ชุมชน หรือท้องถิ่นเข้ามามีส่วนร่วมในการพัฒนาหลักสูตรภาษาจีน ดังนี้

 1. จัดการประชมผู้ปกครอง เพื่อขอความคิดเห็นในการจัดทำหลักสูตร หรือการพัฒนาหลักสูตร

 2. จัดให้มีการประเมินความพึงพอใจ ต่อหลักสูตรผ่านระบบออนไลน์

 การสัมภาษณ์บางส่วน ดังนี้

 “...ประชุมผู้ปกครอง และนำเสนอหลักสูตรต่อผู้ปกครองและขอความคิดเห็นจากผู้ปกครองในการพัฒนาหลักสูตร...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “...มีการประชุมกรรมการสถานศึกษา ผู้ทรงคุณวุฒิ ผู้เชี่ยวชาญด้านภาษาจีน ศึกษานิเทศก์จังหวัด รวมถึงผู้ปกครอง โดยการขอความคิดเห็นต่อหลักสูตร และการพัฒนาหลักสูตรให้มีประสิทธิภาพ ทันสมัย...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...ประชุมผู้ปกครอง และสอบถามความคิดเห็นจากผู้ปกครองถึงความต้องการเพิ่มเติม

ต่อการจัดการศึกษาภาษาจีน...”

 (ผู้ทรงคุณวุฒิคนที่ 3 ,สัมภาษณ์, 2 ตุลาคม 2561)

 “... มีการแจกแบบสอบถามและประเมินหลักสูตรผ่านเว็บไซต์ของโรงเรียน และผู้มีความรู้ด้านภาษาจีนให้การแนะนำ ไม่ว่าจะเป็นครูเก่าที่เกษียณไปแล้ว ศิษย์เก่า รวมถึงผู้ปกครองที่ให้ข้อคิดเห็นและคำแนะนำในการพัฒนาหลักสูตร...”

 (ผู้ทรงคุณวุฒิคนที่ 4, สัมภาษณ์, 3 ตุลาคม 2561)

 “...จัดค่ายภาษาจีนและเชิญชุมชน กรรมการสถานศึกษา หน่วยงานที่เกี่ยวข้องกับภาษาจีน และนักเรียนผู้ปกครองเข้ามาร่วมแลกเปลี่ยนเรียนรู้และมีการสอบถามความคิดเห็นถึงหลักสูตรเพื่อพัฒนาต่อไป...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 **“**...การประชุมผู้ปกครอง รวมถึงโรงเรียนมีแบบสอบถามผ่านเว็บไซต์ถึงความพึงพอใจของหลักสูตร รวมถึงข้อเสนอแนะในการปรับปรุงหลักสูตร...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “...จัดการประชุมผู้ปกครอง เพื่อหาแนวทางในการจัดการศึกษาภาษาจีน หรือการปรับปรุงหลักสูตรให้สอดคล้องกับความต้องการของผู้ปกครองและชุมชน...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

 **2. ด้านการจัดกิจกรรมการเรียนการสอน**

 **2.1 แนวทางในการจัดการเรียนการสอนภาษาจีนให้มีประสิทธิผล**

จากการสัมภาษณ์ผู้ทรงคุณวุฒิ สามารถสรุปเป็นแนวทางในการจัดการศึกษาภาษาจีนที่มีประสิทธิผล ดังนี้

 2.1.1 จัดให้มีการสอนควบคู่กันระหว่างครูเจ้าของภาษาและครูไทยที่สอนภาษาจีน

 2.1.2 สร้างเจตคติที่ดี และความตระหนักรู้ ให้กับนักเรียนเกี่ยวกับภาษาจีน

 การสัมภาษณ์บางส่วน ดังนี้

 “...จัดการเรียนการสอนภาษาจีนให้มีความต่อเนื่อง ตั้งแต่อนุบาล ถึงระดับชั้นประถมศึกษาปีที่ 6 จัดให้มีการสอนควบคู่กันระหว่างครูชาวจีนและครูไทย...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “...ม่งเน้นให้ผู้เรียนได้รับประสบการณ์ตรง และสามารถนำไปใช้ได้ โดยจัดให้ได้เรียนกับครูเจ้าของภาษา และมีครูไทยที่สอนภาษาจีน สอนควบคู่กัน สนับสนุนให้นักเรียนเข้าร่วมกิจกรรมต่างๆด้านภาษาจีน...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...การจัดกิจกรรมการเรียนการสอนจะอิงจากหลักสูตรแกนกลางการจัดการศึกษาภาษาจีน กระทรวงศึกษาธิการที่ได้กำหนดไว้ และจัดให้ครูชาวจีนเป็นผู้สอนโดยการอธิบายจากครูไทยสอนภาษาจีน และจัดให้มีการเรียนการสอนภาษาจีนอย่างต่อเนื่อง...”

 (ผู้ทรงคุณวุฒิคนที่ 3,สัมภาษณ์, 2 ตุลาคม 2561)

 “...ทำความเข้าใจ และสร้างความตระหนักรู้กับนักเรียนถึงความสำคัญของภาษาจีน และให้นักเรียนได้เรียนรู้กับครูเจ้าของภาษาโดยตรง ควบคู่ไปกับครูไทยที่สอนภาษาจีน...”

 (ผู้ทรงคุณวุฒิคนที่ 4, สัมภาษณ์, 3 ตุลาคม 2561)

 “...มีครูเจ้าของภาษาที่จัดการเรียนการสอนให้กับนักเรียนโดยตรง และมีครูไทยที่ช่วยเสริม และแนะนำในการจัดการเรียนการสอนให้มีประสิทธิผลยิ่งขึ้น...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 “...มีครูเจ้าของภาษาที่สอนควบคู่ไปกับครูชาวไทย โดยห้องเรียนทั่วไปจะเน้นทักษะการสื่อสาร การสร้างเจตคติที่ดีต่อภาษาจีนให้นักเรียนมีความสุขกับการเรียนภาษาจีน ห้องแผนภาษาเน้นทักษะการฟัง การพูด การอ่าน การเขียน การสอบวัดระดับ HSK จากนั้นจะมีการประชุมร่วมกับครูเจ้าของภาษาถึงศักยภาพของนักเรียนการต่อยอดให้นักเรียนสอบชิงทุนการศึกษาไปยังประเทศจีน...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “...การจัดการเรียนการสอนโดยยึดผู้เรียนเป็นสำคัญ และการสอนร่วมกับครูเจ้าของภาษา เน้นทักษะการฟัง การพูด การอ่าน การเขียนในเบื้องต้น...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

 **2.2 แนวทางในการจัดหาวัสดุ ครุภัณฑ์ให้เพียงพอต่อการจัดการเรียนการสอนภาษาจีน**

จากการสัมภาษณ์ผู้ทรงคุณวุฒิ สามารถสรุปแนวทางในการจัดหาวัสดุ ครุภัณฑ์ ให้เพียงพอต่อการจัดการเรียนการสอนภาษาจีน ดังนี้

* + 1. ใช้งบประมาณที่ได้จากรัฐบาลหรือการสนับสนุนจากผู้ปกครองนักเรียน

2.2.2 มีการประชุมหารือเกี่ยวกับการใช้งบประมาณโดยคำนึงถึงประโยชน์สูงสุดที่จะเกิด

ขึ้นกับนักเรียน

 2.2.3 ใช้สื่อออนไลน์ หรือสื่ออื่นที่หลากหลาย โดยการสรรสร้างขึ้นมาเอง

 การสัมภาษณ์บางส่วน ดังนี้

 “...มอบนโยบาย ให้งบประมาณ ให้ครูสายภาษาจีนประชุมหารือถึงวัสดุอุปกรณ์ที่จำเป็นต้องใช้ในการจัดกิจกรรมการเรียนการสอนต่อนักเรียน ให้เกิดประโยชน์สูงสุด...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “...มอบหมายให้วิชาการและครูผู้สอนดำเนินการตามแผนงานที่กำหนดไว้ โดยวิธีการประชุม สำรวจ เพื่อจัดหาวัสดุครุภัณฑ์ที่ดี และเกิดประโยชน์สูงสุดกับนักเรียน...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...ห้องเรียนพิเศษภาษาจีนจะมีงบสนับสนุนจากผู้ปกครองและนักเรียน งบจากสำนักงานคณะกรรมการการศึกษาขั้นพื้นฐานและงบจากการที่โรงเรียนเป็นโรงเรียนศูนย์เครือข่ายภาษาจีน ซึ่งการจัดหาจัดซื้อวัสดุ ครุภัณฑ์ จะมีการประชุมหารือกันระหว่างครูผู้สอนถึงสื่อที่จำเป็นต่อการจัดการเรียนการสอนที่จะเกิดประโยชน์สูงสุดกับนักเรียน...”

 (ผู้ทรงคุณวุฒิคนที่ 3 ,สัมภาษณ์, 2 ตุลาคม 2561)

 “...จัดตามความต้องการของนักเรียนโดยการนำเสนอจากครูผู้สอน วัสดุครุภัณฑ์ที่จะสร้างบรรยากาศ กระตุ้นความสนใจของนักเรียน โดยได้รับการสนับสนุนจากสำนักงานคณะกรรมการการศึกษาขั้นพื้นฐาน และผู้ปกครองและนักเรียน...”

 (ผู้ทรงคุณวุฒิคนที่ 4 , สัมภาษณ์, 3 ตุลาคม 2561)

 “...งบสนับสนุนจากรัฐบาล และจากการที่โรงเรียนเป็นศูนย์เครือข่ายภาษาจีน อีกทั้งเงินสนับสนุนจากผู้ปกครองนักเรียน โดยนำงบสนับสนุนที่ได้มาประชุมหารือกันในการจัดซื้อวัสดุครุภัณฑ์ที่เกิดประโยชน์สูงสุดกับนักเรียน และให้เพียงพอ...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 “...ในการจัดซื้อจัดหาวัสดุ ครุภัณฑ์จะมีงบประมาณจากสำนักงานคณะกรรมการการศึกษาขั้นพื้นฐาน และเงินสนับสนุนจากผู้ปกครองนักเรียน และครูอาสาสมัครชาวจีนที่จะนำเอาสื่อต่างๆมาจากประเทศจีน อีกทั้งยังมีสื่อออนไลน์ที่สามารถนำไปใช้ได้โดยไม่ใช้งบประมาณ...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “...ใช้สื่อประเภทหนังสือ หรือบัตรคำที่สามารถสร้างขึ้นมาเองได้ หรือกิจกรรมอื่น ๆ ที่เป็นเกม เพลง นิทาน ที่สามารถดึงดูดความสนใจของผู้เรียนได้ ...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

 **3. ด้านการวัดและประเมินผล**

 **3.1 แนวทางในการวัดและประเมินผลการจัดการเรียนการสอนภาษาจีนที่มีประสิทธิผล**

จากการสัมภาษณ์ผู้ทรงคุณวุฒิ สามารสรุปแนวทางในการวัดและประเมินผล การจัดการเรียนการสอนภาษาจีนให้มีประสิทธิผล ดังนี้

 3.1.1 กำหนดเกณฑ์การวัด โดยอิงจากวิธีการวัดตามหลักสูตรแกนกลางการจัดการศึกษาภาษาจีน

 3.1.2 ให้ครูเจ้าของภาษาเข้ามามีส่วนร่วมในการวัดผล

 การสัมภาษณ์บางส่วน ดังนี้

 “...ให้ครูเจ้าของภาษาเข้ามามีส่วนร่วมในการวัดและประเมินผลโดยตรง ทั้งทางด้านทักษะการฟัง การพูด การอ่าน การเขียน...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “...มอบนโยบาย กำกับให้การดำเนินการเป็นไปตามแผนที่ได้กำหนด รวมถึงการส่งเสริมสนับสนุนให้มีการวัดและประเมินเป็นไปอย่างมีประสิทธิผล...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...มีการวัดและประเมินผลตามสภาพจริง ตามเกณฑ์ที่ได้กำหนด อิงจากหลักสูตรแกนกลางการจัดการศึกษาภาษาจีน กระทรวงศึกษาธิการ...”

 (ผู้ทรงคุณวุฒิคนที่ 3 ,สัมภาษณ์, 2 ตุลาคม 2561)

 “...อิงจากการวัดผลประเมินผลของหลักสูตรแกนกลางการจัดการศึกษาภาษาจีน กระทรวงศึกษาธิการ และให้ครูเจ้าของภาษาเข้ามามีส่วนร่วมในการวัดและประเมินผล ทั้งทักษะการฟัง การพูด การอ่าน และการเขียน ควบคู่กับครูไทยที่สอนภาษาจีน อีกทั้งใช้ผลการสอบวัดระดับความรู้ทางภาษาจีน HSK มาช่วยในการวัดอีกด้วย...”

 (ผู้ทรงคุณวุฒิคนที่ 4, สัมภาษณ์, 3 ตุลาคม 2561)

 “...มีบริษัทเอกชนเข้ามาให้ความร่วมมือในการสอบวัดระดับความรู้ภาษาจีน และในขณะเดียวกันครูผู้สอนก็นำเอามาเปรียบเทียบกับการวัดและประเมินผลในห้องเรียน...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 “...อิงตามหลักสูตรแกนกลางการจัดการศึกษาภาษาจีน กระทรวงศึกษาธิการ และนโยบายของฝ่ายวิชาการโรงเรียนในการกำหนดกรอบวิธีการวัดและประเมินผล และการสอบวัดระดับความรู้ภาษาจีน HSK ทั้งการจัดสอบของสถาบันต่างๆและการจัดสอบวัดระดับภายในโรงเรียน...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “...มีการวัดผลตามสภาพจริง และมีการวัดผลที่หลากหลายวิธี...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

  **3.2 แนวทางในการวัดและประเมินผลให้ได้ครอบคลุมเนื้อหาการเรียนรู้ภาษาจีน**

 จากการสัมภาษณ์ผู้ทรงคุณวุฒิ สามารถสรุปแนวทางในการวัดและประเมินผลให้ได้ครอบคลุมเนื้อหาการเรียนรู้ภาษาจีน ดังนี้

 3.2.1 วัดและประเมินผลตามเกณฑ์ที่กำหนด

 3.2.2 วัดให้ครอบคลุมทักษะการฟัง การพูด การอ่าน การเขียน

 3.2.3 ใช้วิธีการวัดและประเมินผลที่หลากหลาย ตรงตามสภาพจริง

 การสัมภาษณ์บางส่วนดังนี้

 “...ให้นโยบายและกำกับ ให้ครูเจ้าของภาษาเข้ามามีส่วนร่วมในการวัดและประเมินผล มีการแลกเปลี่ยนเรียนรู้กับครูเจ้าของภาษา...”

 (ผู้ทรงคุณวุฒิคนที่ 1, สัมภาษณ์, 2 ตุลาคม 2561)

 “... กำกับ ติดตามการวัดและประเมินผลให้ดำเนินไปตามมาตรฐานที่กำหนดไว้ อีกทั้งส่งเสริม พัฒนากระบวนการให้มีประสิทธิภาพ...”

 (ผู้ทรงคุณวุฒิคนที่ 2, สัมภาษณ์, 3 ตุลาคม 2561)

 “...มีเกณฑ์เป็นตัวกำหนด จากนั้นให้ครูผู้สอนมาประชุมหารือ และออกข้อสอบร่วมกัน เพื่อให้มีข้อสอบกลางของรายวิชาแต่ละรายวิชา...”

 (ผู้ทรงคุณวุฒิคนที่ 3 ,สัมภาษณ์, 2 ตุลาคม 2561)

 “...กำหนดเกณฑ์การวัด ให้ใช้วิธีการวัดที่หลากหลายให้ได้ครอบคลุมทุกทักษะทั้งการฟัง การพูด การอ่าน การเขียน โดยอาจจะใช้กิจกรรมเข้ามามีส่วนในการวัด เช่น การร้องเพลง การทำโครงงาน หรือการสอบวัดระดับความรู้ภาษาจีน...”

 (ผู้ทรงคุณวุฒิคนที่ 4, สัมภาษณ์, 3 ตุลาคม 2561)

 “...มีการกำหนดเกณฑ์การวัดตามหลักสูตรแกนกลางการจัดการศึกษาภาษาจีน กระทรวงศึกษาธิการ เน้นการวัดและประเมินผลตามสภาพจริง...”

 (ผู้ทรงคุณวุฒิคนที่ 5, สัมภาษณ์, 2 ตุลาคม 2561)

 “...กำหนดกรอบการวัดให้ชัดเจน จากนั้นทักษะการฟังการพูดให้สอบกับครูเจ้าของภาษาโดยตรง ส่วนทักษะการเขียนและการอ่านวัดจากในห้องเรียนหรือการสอบวัดระดับความภาจีน HSK...”

 (ผู้ทรงคุณวุฒิคนที่ 6, สัมภาษณ์, 3 ตุลาคม 2561)

 “...กำหนดเกณฑ์การวัดตามหลักสูตรแกนกลางการจัดการศึกษาภาษาจีน กระทรวงศึกษาธิการ ให้ครอบคลุมทุกทักษะ ใช้วิธีการวัดที่หลากหลาย และให้วัดตามสภาพจริง...”

 (ผู้ทรงคุณวุฒิคนที่ 7, สัมภาษณ์, 2 ตุลาคม 2561)

**ตารางที่ 4.8**

*แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26*

|  |  |
| --- | --- |
| แนวทางเพื่อให้ผู้ทรงคุณวุฒิพิจารณา | แนวทางการจัดการศึกษาของผู้ทรงคุณวุฒิ |
| 1. ด้านหลักสูตร1.1 แนวทางการบริหารหลักสูตรภาษาจีนให้มีประสิทธิผล 1.2แนวทางในการให้ชุมชน หรือท้องถิ่นเข้ามามีส่วนร่วมในการพัฒนาหลักสูตรภาษาจีน | 1. ด้านหลักสูตร 1.1.1 ใช้หลักสูตรแกนกลางการจัดการศึกษาภาษาจีนเป็นแม่แบบ 1.1.2. มีสถาบันหรือผู้เชี่ยวชาญด้านภาษาจีนให้คำแนะนำ 1.1.3. จัดการศึกษาภาษาจีนให้มีความต่อเนื่อง 1.2.1. จัดการประชมผู้ปกครอง เพื่อขอความคิดเห็นในการจัดทำหลักสูตร หรือการพัฒนาหลักสูตร 1.2.2. จัดให้มีการประเมินความพึงพอใจ ต่อหลักสูตรผ่านระบบออนไลน์ |
| 2. ด้านการจัดกิจกรรมการเรียนการสอน 2.1 แนวทางการจัดกิจกรรมการเรียนการสอนภาษาจีนที่มีประสิทธิผล 2.2 แนวทางในการจัดหาวัสดุครุภัณฑ์ ให้เพียงพอต่อการจัดการเรียนการสอนภาษาจีน | 2. ด้านการจัดกิจกรรมการเรียนการสอน 2.1.1. จัดให้มีการสอนควบคู่กันระหว่างครูเจ้าของภาษาและครูไทยที่สอนภาษาจีน 2.1.2. สร้างเจตคติที่ดี และความตระหนักรู้ ให้กับนักเรียนเกี่ยวกับภาษาจีน 2.2.1. ใช้งบประมาณที่ได้จากรัฐบาลหรือการสนับสนุนจากผู้ปกครองนักเรียน  |
| **ตารางที่ 4.8** (ต่อ) |  2.2.2.ประชุมหารือเกี่ยวกับการใช้งบประมาณโดยคำนึงถึงประโยชน์สูงสุด  2.2.3. ใช้สื่อออนไลน์ หรือสื่ออื่นที่หลากหลาย โดยการสรรสร้างขึ้นมาเอง*(ต่อ)* |
| แนวทางเพื่อให้ผู้ทรงคุณวุฒิพิจารณา | แนวทางการจัดการศึกษาของผู้ทรงคุณวุฒิ |
| 3.ด้านการวัดและประเมินผล 3.1 แนวทางในการวัดและประเมินผลการจัดการเรียนการสอนภาษาจีนให้มีประสิทธิผล 3.2 แนวทางในการวัดและประเมินผลให้ได้ครอบคลุมเนื้อหาการจัดการเรียนรู้ภาษาจีน |  3.ด้านการวัดและประเมินผล3.1.1. กำหนดเกณฑ์การวัด โดยอิงจากวิธีการวัดตามหลักสูตรแกนกลางการจัดการศึกษาภาษาจีน 3.1.2. ให้ครูเจ้าของภาษาเข้ามามีส่วนร่วมในการวัดผล 3.2.1.วัดและประเมินผลตามเกณฑ์ที่กำหนด 3.2.2.วัดให้ครอบคลุมทักษะการฟัง การพูด การอ่าน การเขียน 3.2.3. ใช้วิธีการวัดและประเมินผลที่หลากหลาย ตรงตามสภาพจริง |

 จากตารางที่ 4.8 พบว่า แนวทางการจัดการศึกษาภาษาจีนที่มีประสิทธิผลในสถานศึกษา สังกัดสำนักงานเขตพื้นที่การศึกษามัธยมศึกษา เขต 26 ทั้ง 3 ด้าน สรุปได้ดังนี้ 1) ใช้หลักสูตรแกนกลางการจัดการศึกษาภาษาจีน กระทรวงศึกษาธิการ เป็นหลัก 2) สถาบันหรือผู้เชียวชาญด้านภาษาจีนให้คำแนะนำ 3) จัดการศึกษาภาษาจีนให้มีความต่อเนื่อง 4) จัดการประชมผู้ปกครอง เพื่อขอความคิดเห็นในการจัดทำหลักสูตร หรือการพัฒนาหลักสูตร 5) จัดให้มีการประเมินความพึงพอใจ ต่อหลักสูตรผ่านระบบออนไลน์ 6) จัดให้มีการสอนควบคู่กันระหว่างครูเจ้าของภาษาและครูไทยที่สอนภาษาจีน 7) สร้างเจตคติที่ดี และความตระหนักรู้ ให้กับนักเรียนเกี่ยวกับภาษาจีน 8)ประชุมหารือเกี่ยวกับการใช้งบประมาณ โดยการคำนึงถึงประโยชน์สูงสุด 9)ใช้สื่อออนไลน์ หรือสื่ออื่นที่หลากหลาย โดยการสรรสร้างขึ้นมาเอง 10) ใช้งบประมาณที่ได้จากรัฐบาลหรือการสนับสนุนจากผู้ปกครองนักเรียน โดยการ 11) กำหนดเกณฑ์การวัด โดยอิงจากวิธีการวัดตามหลักสูตรแกนกลางการจัดการศึกษาภาษาจีน 12) ให้ครูเจ้าของภาษาเข้ามามีส่วนร่วมในการวัดผล 13) วัดและประเมินผลตามเกณฑ์ที่กำหนด 14) วัดให้ครอบคลุมทักษะการฟัง การพูด การอ่าน การเขียน 15) ใช้วิธีการวัดและประเมินผลที่หลากหลาย ตรงตามสภาพจริง